மாலியில் திருமணங்கள்
'''மாலியில் திருமண நிகழ்வின் போது'''  பல்வேறு முக்கியமான பழக்கவழக்கங்கள் மற்றும் கொண்டாட்டங்கள் பல நாட்களாக  நடத்தப்படுகின்றன. வழக்கமாக, மணமகனும், மணமகளும் திருமண விழாவிற்கு வருபவர்களை தனிப்பட்ட முறையில் அறிய மாட்டார்கள், ஏனென்றால் [[பலதுணை மணம்|பலதார மணம்]] காரணமாக மாலியன் குடும்பங்கள் மிகப் பெரியவை. ஆகையால், ஒருவர் தனது நீட்டிக்கப்பட்ட குடும்பத்தின் ஒவ்வொரு உறுப்பினரையும் அறிந்து கொள்வது மிகவும் கடினம். இவ்வாறு திருமணங்கள் நடைபெறும் போது, தம்பதியினரின் நீட்டிக்கப்பட்ட குடும்ப உறுப்பினர்கள் அனைவருக்கும் திருமண விழாவின் பெரிய நாள் கொண்டாட்டத்திற்கு  வருவதற்கான சரியான சந்தர்ப்பமாக அமைகிறது.  பமாகோவில் திருமண விழாக்கள் மணமகனும், மணமகளும் குடும்பத்தை ஆதரிக்க சமூகம் ஒன்றிணைந்த காலம். இந்த நேரத்தில் உணவு வழங்கப்படுகிறது, மேலும் கிராமத்தைச் சேர்ந்த குடும்பத்தினர் மணமகனிடம் விடைபெற்று குடும்பத்துடன் கொண்டாடுகிறார்கள்.
 
 == திருமணத்திற்கு முந்தைய மருதாணி வைக்கும் சடங்கு ==
 உண்மையான திருமணம் நடைபெறுவதற்கு முன்பு திருமணத்திற்கு முந்தைய மருதாணி வைக்கும் விழா பெண்களுக்கு மட்டுமே உள்ளது. உள்ளூர் மருதாணி வடிவமைப்பாளர்கள் மணமகளுக்கு,அவர் விண்ணப்பிக்கும் வடிவத்தை, மருதாணி வைத்து கைகளை அழகுபடுத்துவார்கள். மற்றும் பிற பெண்கள் அனைவரும் இவ் விழாவில் கலந்து கொள்கிறார்கள். அவர்களும் தங்கள் கைகளில் மருதாணி வைத்துக் கொள்வர்.&lt;ref&gt;{{Cite web|url=http://www.shfwire.com/malis-henna-shea-butter-hiplaces-enhance-womens-beauty/|title=Mali's henna,shea butter,'hiplaces' enhance women's beauty|last=Hill|first=Erin|website=shfwire.com|access-date=17 November 2016|archive-date=18 நவம்பர் 2016|archive-url=https://web.archive.org/web/20161118040801/http://www.shfwire.com/malis-henna-shea-butter-hiplaces-enhance-womens-beauty/|url-status=}}&lt;/ref&gt;
 
 == மாலியில் திருமணத்தின் மூன்று வடிவங்கள் ==
 
 === மத திருமணம் ===
 
 * இந்த வகையான திருமணம் [[இசுலாம்|இஸ்லாம்]] மதத்திற்கு மிகவும் பொதுவானது. பொதுவாக ஒரு மசூதியில் நடைபெறுகிறது. இஸ்லாம் திருமணங்களில் மணமகனும் மணமகளும் ஒருவருக்கொருவர் விருப்பத்துடன் திருமணம் செய்து கொள்ள சம்மதம் தெரிவிக்க வேண்டும்.&lt;ref&gt;{{Cite web|url=http://www.thebead.net/index.php/bead-blog-rss/183-mali-wedding-beads|title=Mali Wedding beads|last=Schreiber|first=Shannon|last2=McLaughlin|first2=Sheila|website=the bead.net|access-date=2019-11-29|archive-date=2017-11-29|archive-url=https://web.archive.org/web/20171129202608/http://www.thebead.net/index.php/bead-blog-rss/183-mali-wedding-beads|url-status=dead}}&lt;/ref&gt; திருமண விழாவிற்கு முன், தம்பதியினருக்கான நிச்சயதார்த்தத்தின் அடையாளமாக, ஆரம்ப நிச்சயதார்த்தத்தை அவரது குடும்ப உறுப்பினர்களுக்கு தெரிவிக்க, பெண்கள் குடும்பத்தினரிடையே கோலா கொட்டைகள் விநியோகிக்கப்படுகின்றன. இந்த விழாவின் போது ஆண்களும் பெண்களும் ஒருவருக்கொருவர் தனித்தனியாக இருக்கிறார்கள், அதே நேரத்தில் ஒரு [[இமாம்]] திருமணத்தை அதிகாரப்பூர்வமாக்குகிறார். மாலியர்களில் சுமார் 90 சதவீதம் பேர் முஸ்லிம்கள் என்பதால், மத திருமணம் மிக முக்கியமான வடிவமாக கருதப்படுகிறது.
 
 === சிவில் திருமணம் ===
 
 * [[பதிவுத் திருமணம்|சிவில் திருமணம்]] என்பது, மத சார்பற்ற சட்டபூர்வமான திருமண விழாவாகும், இது பொதுவாக நீதிமன்றத்தில் ஒரு சட்ட அதிகாரி (நீதிபதி, மாஜிஸ்திரேட், மேயர்) முன்னிலையில் நடைபெறுகிறது.&lt;ref&gt;{{Cite web|url=http://www1.lehigh.edu/news/changing-face-marriage-mali|title=THE CHANGING FACE OF MARRIAGE IN MALI|last=Hochbein|first=Kelly|website=lehigh|access-date=17 November 2016}}&lt;/ref&gt;
 
 === பாரம்பரிய திருமணம் ===
 
 * [[திருமணம்|பாரம்பரிய திருமணம்]] பிராந்தியத்திற்கு பிராந்தியம் பெரிதும் மாறுபடுகிறது. மற்றும் வெவ்வேறு [[இனக் குழு|இனக்குழுக்களிடையே]] பெரிதும் வேறுபடுகிறது. பாரம்பரிய திருமணங்கள் வழக்கமாக ஓரிரு நாட்கள் நீடிக்கும், அவை பொதுவாக ஒரு இமாமால் வழிநடத்தப்படுகின்றன. பாரம்பரிய திருமணங்கள் என்பது புதுமணத் தம்பதியைக் கொண்டாடுவதற்கான ஒரு வழியாகும், அன்றைய தினத்தின் மகிழ்ச்சியை வெளிப்படுத்த குடும்பங்களுக்கு ஒரு வழியாகும். 
 * திருமண விழாக்கள் முழுவதும் புதுமணத் தம்பதியினர் குடும்பத்தினர் மற்றும் விருந்தினர்கள், பின்னிரவு வரை வெளியில் பாரம்பரிய இசையை பாடி, நடனம் ஆடுவார்கள். இந்த கொண்டாட்டம் பொதுவாக மணமகன் மற்றும் மணமகளின் குடும்ப வீட்டின் முன் நடைபெறுகிறது.&lt;ref&gt;{{Cite web|url=http://observers.france24.com/en/20120823-northern-mali-islamists-encourage-getting-marriage-without-music-dancing-singing-wedding-gao-timbuktu-couple|title=In northern Mali, Islamists strongly encourage getting married – but without music or dancing|last=Bruguière|first=Peggy|date=23 August 2012|editor-last=Bruguière|website=observers.france24.com|publisher=Peggy Bruguière|others=|access-date=11 November 2016|ref=Web}}&lt;/ref&gt; எல்லோரும் ஒரு கூடாரத்தின் கீழ் ஒரு வட்டத்தில் அமர்ந்திருக்கும் போது, டிஜெம்பெஃபோலா மற்றும் டிஜெலி (பாரம்பரிய கலைஞர்கள்) ஆகியோரால் மகிழ்விக்கப்படுகிறார்கள். இக் கலைஞர்கள், மணமகன் மற்றும் மணமகள் குடும்பங்களை தங்கள் இன மொழிகளில் பாடல்களைப் பாடி, பாராட்டுகிறார்கள்.&lt;ref&gt;{{Cite web|url=https://www.bucknell.edu/Documents/GriotInstitute/What%20is%20a%20Griot.pdf|title=What is a Griot|last=Hale|first=Thomas A.|date=|website=bucknell.edu|publisher=Thomas A. Hale|access-date=11 November 2016|archive-date=9 ஜனவரி 2018|archive-url=https://web.archive.org/web/20180109024542/https://www.bucknell.edu/Documents/GriotInstitute/What%20is%20a%20Griot.pdf|url-status=dead}}&lt;/ref&gt;
 
 == மாலியன் திருமண உடை மற்றும் நகைகள் ==
 
 === உடைகள் ===
 மாலியில் திருமண விழாவின் போது, மணமக்கள் அணியும்  உடை பாசின் என்று அழைக்கப்படுகிறது, (சில நேரங்களில் ஆண்களுக்கு பௌபூ என்று குறிப்பிடப்படுகிறது). இந்த துணி கை சாயமிட்ட மெருகூட்டப்பட்ட பருத்தியினால் செய்யப்பட்டதாகும். இது அதன் பிரகாசத்தால் பிரபலமாக வகைப்படுத்தப்படுகிறது.
 
 பாசின் / பௌபூவில் இரண்டு வகைகள் உள்ளன: அவை, பணக்கார மற்றும் அடிப்படை மக்கள் பயன்படுத்தும் உடையாகும். அவை முறையான மற்றும் முறைசாராதவையாக உள்ளது. பாசின் / பௌபூ பணக்கார உடை  என்பது மிகவும் விலையுயர்ந்த துணி ஆகும்.  இது வழக்கமாக முறையாக அணியும் அதிக சந்தர்ப்பங்களுக்கு ஒதுக்கப்பட்டுள்ளது. அடிப்படை பாசின் / பௌபூ ஒவ்வொரு நாளும் அதிக முறைசாரா அடிப்படையில் அணியப்படுகிறது. இரண்டு முக்கிய இஸ்லாமிய கொண்டாட்டங்களான ஈத், இறுதிச் சடங்குகள், திருமணங்கள் மற்றும் வெள்ளிக்கிழமை மசூதி பிரார்த்தனை போன்ற பல சந்தர்ப்பங்களில் பாஸின் / பௌபூ அணியப்படுகிறது. அதன் நேர்த்தியான வடிவமைப்புகளுக்கு தனித்துவமான அலங்கார அடிப்படை சித்திரத்தையலால் இது நன்கு அறியப்பட்டிருக்கிறது. அவை பொதுவாக பலவிதமான வடிவமைப்புகளில் வருகின்றன. இது மின்சார தையல் இயந்திரத்தைப் பயன்படுத்தி தையல்காரரால் சித்திரத்தையல் செய்யப்படுகிறது.&lt;ref&gt;{{Cite web|url=http://www.biyokulule.com/view_content.php?articleid=4636|title=Malian women create beauty and profit through local fabrics|last=Ighobor|first=Kingsley|last2=Haidara|first2=Aissata|website=Biyokulule}}&lt;/ref&gt;
 
 பாஸின் / பௌபூ உடைகள் ஆண்களுக்கும் பெண்களுக்கும் வித்தியாசமாக தைக்கப்படுகிறது. அதேசமயம், ஆண்கள் ஒரே வண்ணத்தில் மூன்று வெவ்வேறு ஆடைகளைக் கொண்டுள்ளனர். ஒரு டை அப் கால்சட்டை, ஒரு நீண்ட கைகளையுடைய அங்கி மற்றும் எல்லாவற்றிற்கும் மேலாக அணிந்திருக்கும் பரந்த திறந்த-சித்திரத்தையலுடன் கூடிய மேலங்கி போன்றவை ஆண்களுக்கான திருமண உடையாக உள்ளது. பெண்களுக்கு அவர்களின் பேசின் மூன்று துண்டுகளாக தைக்கப்பட்டிருந்தாலும், அது பொதுவாக இடுப்பைச் சுற்றி கட்டப்பட்டிருக்கும் ஒரு போர்வையுடன் வருகிறது, மேலும், ஒரு ரவிக்கை மற்றும் தலைக்கவசம் உள்ளது.
 
 === நகைகள் ===
 மாலியன் பெண்கள் குறிப்பாக திருமணங்களுக்குச் செல்லும்போது அவர்களின் நகைகளில் பெருமிதம் கொள்கிறார்கள். அவர்களின் விலையுயர்ந்த சித்திரத்தையலுடன் கூடிய பாசின் ஆடைகளுடன் செல்ல அவர்கள் தங்க கழுத்தணி, வளையல்கள் மற்றும் காதணிகளை அணிந்துகொள்கிறார்கள். ஏனென்றால், தங்கம் மாலியன் பெண்களுக்கு இடையேயான பணம் மற்றும் கௌரவத்தை குறிக்கிறது. பெண்கள், புதிய தம்பதிகளின் திருமண விழாவில் கலந்து கொள்வது,  தங்களிடம் உள்ள  மிக விலையுயர்ந்த தங்க நகைகளை அணிந்துகொள்வதற்கான சரியான சந்தர்ப்பமாகப் பார்க்கிறார்கள்.
 
 == குறிப்புகள் ==
 {{Reflist}}
 
 [[பகுப்பு:மாலி]]